CELEX: 32016R0922
Language: hu
Date: 2016-06-10 00:00:00
Title: A Bizottság (EU) 2016/922 végrehajtási rendelete (2016. június 10.) a 206/2010/EU rendelet II. mellékletének a friss húsok Európai Unióba való behozatalára engedéllyel rendelkező harmadik országok, területeik vagy részeik jegyzékének tekintetében történő módosításáról (EGT-vonatkozású szöveg)

11.6.2016   
               
               
                  HU
               
               
                  Az Európai Unió Hivatalos Lapja
               
               
                  L 154/21
               
            A BIZOTTSÁG (EU) 2016/922 VÉGREHAJTÁSI RENDELETE
      (2016. június 10.)
      a 206/2010/EU rendelet II. mellékletének a friss húsok Európai Unióba való behozatalára engedéllyel rendelkező harmadik országok, területeik vagy részeik jegyzékének tekintetében történő módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke (1) bekezdésének első albekezdésére, 8. cikke (4) bekezdésére és 9. cikke (4) bekezdésének c) pontjára,
      mivel:
      
                  (1)
               
               
                  A 206/2010/EU bizottsági rendelet (2) meghatározza többek között az egyes patás állatok friss húsát tartalmazó szállítmányok Unióba történő behozatalára vonatkozó feltételeket. Az említett rendelet II. mellékletének 1. része tartalmazza azon harmadik országok, területeik és részeik jegyzékét, ahonnan az ilyen szállítmányok az Unió területére behozhatók, továbbá megállapítja az egyes harmadik országok számára előírt egyedi feltételeket, illetve kiegészítő garanciákat.
               
            
                  (2)
               
               
                  Argentínát és Brazíliát az e jegyzékbe való felvételük céljából régiókra osztották. A régiókra osztott területeket a 206/2010/EU rendelet II. mellékletének 1. része olyan országok részeiként sorolja fel, amelyek engedéllyel rendelkeznek az egyes patás állatok friss húsát tartalmazó szállítmányok Unióba való behozatalára.
               
            
                  (3)
               
               
                  A 206/2010/EU rendelet II. mellékletének 1. része Argentína területének négy részét olyan részekként sorolja fel, amelyek engedéllyel rendelkeznek az egyes patás állatok friss húsát tartalmazó szállítmányok Unióba való behozatalára. Argentína minden részére vonatkozóan nyitónapként feltüntették azon időpontokat, amelyektől kezdődően az ilyen állatokat – friss húsuk Unióba való behozatala érdekében – levághatják. Egyes részek esetében kiegészítő garanciák és egyedi feltételek alkalmazandók bizonyos olyan állat-egészségügyi kockázatok kiküszöbölésére, amelyek a friss húsnak az Unióba történő behozatalához kapcsolódnak.
               
            
                  (4)
               
               
                  Argentína kérte az említett részek felsorolásának naprakésszé tételét, hogy területének egyes részeit összevonhassa annak függvényében, hogy a szóban forgó részekre alkalmazandók-e kiegészítő garanciák és egyedi feltételek. Ez világosabbá tenné Argentína regionális felosztását. Mivel a jelenlegi regionális felosztáson belül különböző nyitónapok alkalmazandók, az összevont részek legkésőbbi nyitónapját kell figyelembe venni. Mivel Argentínának nem minden ilyen része rendelkezik engedéllyel a „RUW” állat-egészségügyi bizonyítvány hatálya alá tartozó, nem háziasított, vadon élő patás állatok friss húsának behozatalára, ezt lábjegyzetben jelezni kell.
               
            
                  (5)
               
               
                  Argentína kiemelt felügyelet alá tartozó területe, amely a bolíviai és paraguayi határ mentén húzódik, mára már részét képezi az ország azon területének, amelyet az Állat-egészségügyi Világszervezet (OIE) a ragadós száj- és körömfájástól mentes, védőoltásokat alkalmazó zónaként ismer el (3). Argentína kérelmezte, hogy ez a terület engedélyt kapjon az egyes háziasított és vadon élő patás állatok friss húsának Unióba való behozatalára. Tekintettel arra, hogy az említett területet a ragadós száj- és körömfájástól mentes, védőoltásokat alkalmazó zónaként ismerik el, valamint, hogy Argentína elegendő állat-egészségügyi garanciával támasztotta alá kérelmét, e terület számára helyénvaló engedélyezni az egyes háziasított és vadon élő patás állatok friss húsának Unióba történő behozatalát, ugyanazon kiegészítő garanciák mellett, mint amelyek Argentína egyéb, a ragadós száj- és körömfájástól mentes, védőoltásokat alkalmazó részeire érvényesek.
               
            
                  (6)
               
               
                  Brazília kiemelt felügyelet alá tartozó területe, amely a paraguayi határ mentén húzódik, mára már részét képezi az ország azon területének, amelyet az OIE a ragadós száj- és körömfájástól mentes, védőoltásokat alkalmazó zónaként ismer el (3). Brazília kérelmezte, hogy ez a terület engedélyt kapjon az egyes háziasított szarvasmarhafélék friss húsának Unióba való behozatalára. Tekintettel arra, hogy az említett területet a ragadós száj- és körömfájástól mentes, védőoltásokat alkalmazó zónaként ismerik el, valamint, hogy Brazília elegendő állat-egészségügyi garanciával támasztotta alá kérelmét, e terület számára helyénvaló engedélyezni a háziasított szarvasmarhafélék friss húsának Unióba történő behozatalát, ugyanazon kiegészítő garanciák mellett, mint amelyek Brazília egyéb, a ragadós száj- és körömfájástól mentes, védőoltásokat alkalmazó részeire érvényesek.
               
            
                  (7)
               
               
                  Ezért a 206/2010/EU rendelet II. mellékletének 1. részét ennek megfelelően módosítani kell.
               
            
                  (8)
               
               
                  Az egyes patás állatok friss húsát tartalmazó szállítmányok esetében az Unióba való behozatal folyamatosságának bármiféle zavarát elkerülendő, az AR-4 területkódot feltüntető, a 206/2010/EU rendeletnek az e rendelettel bevezetett módosítások előtti változata szerint kiállított állat-egészségügyi bizonyítványokat átmeneti időszakra továbbra is helyénvaló engedélyezni.
               
            
                  (9)
               
               
                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A RENDELETET:
      1. cikk
      A 206/2010/EU rendelet II. mellékletének 1. része e rendelet mellékletének megfelelően módosul.
      2. cikk
      Átmeneti rendelkezések
      A 2016. szeptember 1-ig tartó átmeneti időszakra továbbra is engedélyezett az Argentínából érkező, egyes patás állatok friss húsát tartalmazó olyan szállítmányok Unióba való behozatala, amelyeket az AR-4 területkódot feltüntető, a 206/2010/EU rendelet II. melléklete 1. részének az e rendelettel bevezetett módosítások előtti változata szerint kiállított, friss húsra vonatkozó állat-egészségügyi bizonyítvány kísér, amennyiben az említett bizonyítvány kiállításának időpontja legkésőbb 2016. augusztus 1-jén.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. június 10-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 18., 2003.1.23., 11. o.
      
      
         (2)  A Bizottság 2010. március 12-i 206/2010/EU rendelete az egyes állatoknak és a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékeinek, valamint az állat-egészségügyi bizonyítványra vonatkozó követelmények megállapításáról (HL L 73., 2010.3.20., 1. o.).
      
         (3)  http://www.oie.int/animal-health-in-the-world/official-disease-status/fmd/list-of-fmd-free-members/
      
         MELLÉKLET
         A 206/2010/EU rendelet II. mellékletének 1. része a következőképpen módosul:
         
                     1.
                  
                  
                     Az Argentínára vonatkozó bejegyzés helyébe a következő szöveg lép:
                     
                                 „AR – Argentína
                              
                              
                                 AR-0
                              
                              
                                 Az ország egész területe
                              
                              
                                 EQU
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 AR-1
                              
                              
                                 A következő tartományok:
                                 
                                              
                                          
                                          
                                             Buenos Aires,
                                          
                                       
                                              
                                          
                                          
                                             Catamarca,
                                          
                                       
                                              
                                          
                                          
                                             Corrientes (*),
                                          
                                       
                                              
                                          
                                          
                                             Entre Ríos,
                                          
                                       
                                              
                                          
                                          
                                             La Rioja
                                          
                                       
                                              
                                          
                                          
                                             Mendoza,
                                          
                                       
                                              
                                          
                                          
                                             Misiones,
                                          
                                       
                                              
                                          
                                          
                                             Neuquén egy része (az AR-2-höz tartozó terület kivételével),
                                          
                                       
                                              
                                          
                                          
                                             Río Negro egy része (az AR-2-höz tartozó terület kivételével),
                                          
                                       
                                              
                                          
                                          
                                             San Juan,
                                          
                                       
                                              
                                          
                                          
                                             San Luis
                                          
                                       
                                              
                                          
                                          
                                             Santa Fe,
                                          
                                       
                                              
                                          
                                          
                                             Tucuman,
                                          
                                       
                                              
                                          
                                          
                                             Cordoba,
                                          
                                       
                                              
                                          
                                          
                                             La Pampa,
                                          
                                       
                                              
                                          
                                          
                                             Santiago del Estero,
                                          
                                       
                                              
                                          
                                          
                                             Chaco,
                                          
                                       
                                              
                                          
                                          
                                             Formosa,
                                          
                                       
                                              
                                          
                                          
                                             Jujuy,
                                          
                                       
                                              
                                          
                                          
                                             Salta (az AR-3-hoz tartozó terület kivételével).
                                          
                                       
                              
                                 BOV
                                 RUF
                                 RUW (*)
                                 
                              
                              
                                 A
                              
                              
                                 1
                              
                              
                                  
                              
                              
                                 2010. augusztus 1.
                              
                           
                                 AR-2
                              
                              
                                 A következő tartományok:
                                 
                                              
                                          
                                          
                                             Chubut,
                                          
                                       
                                              
                                          
                                          
                                             Santa Cruz,
                                          
                                       
                                              
                                          
                                          
                                             Tierra del Fuego,
                                          
                                       
                                              
                                          
                                          
                                             Neuquén egy része (a következő területek kivételével: Confluenciában a 17. sz. főúttól keletre elhelyezkedő terület, Picun Leufúban pedig a 17. sz. főúttól keletre elhelyezkedő terület),
                                          
                                       
                                              
                                          
                                          
                                             Río Negro egy része (a következő területek kivételével: Avellanedában a 7. sz. főúttól északra és a 250. sz. főúttól keletre elhelyezkedő terület, Conesában a 2. sz. főúttól keletre elhelyezkedő terület, El Cuyban a 7. sz. főútnak az Avellaneda megye határának irányába tartó 66. sz. főúttal való kereszteződésétől északra elhelyezkedő terület, valamint San Antonióban a 250. és 2. sz. főúttól keletre elhelyezkedő terület).
                                          
                                       
                              
                                 BOV
                                 OVI
                                 RUW
                                 RUF
                              
                              
                                  
                              
                              
                                  
                              
                              
                                  
                              
                              
                                 2008. augusztus 1.
                              
                           
                                 AR-3
                              
                              
                                 Salta egy része: a bolíviai és a paraguayi határtól 25 km szélességben elterülő zóna, amely a Jujuy tartománybeli Santa Catalina körzettől a Formosa tartománybeli Laishi körzetig terjed (a korábbi kiemelt felügyelet alá tartozó pufferzóna)
                              
                              
                                 BOV
                                 RUF
                                 RUW
                              
                              
                                 A
                              
                              
                                 1
                              
                              
                                  
                              
                              
                                 2016. július 1.
                              
                           
               
                     2.
                  
                  
                     A Brazíliára vonatkozó bejegyzés helyébe a következő szöveg lép:
                     
                                 „BR – Brazília
                              
                              
                                 BR-0
                              
                              
                                 Az ország egész területe
                              
                              
                                 EQU
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 BR-1
                              
                              
                                 Minas Gerais állam,
                                 Espírito Santo állam,
                                 Goiás állam,
                                 Mato Grosso állam,
                                 Rio Grande Do Sul állam,
                                 Mato Grosso Do Sul állam (a BR-4-hez tartozó terület kivételével).
                              
                              
                                 BOV
                              
                              
                                 A és H
                              
                              
                                 1
                              
                              
                                  
                              
                              
                                 2008. december 1.
                              
                           
                                 BR-2
                              
                              
                                 Santa Catarina állam
                              
                              
                                 BOV
                              
                              
                                 A és H
                              
                              
                                 1
                              
                              
                                  
                              
                              
                                 2008. január 31.
                              
                           
                                 BR-3
                              
                              
                                 Paraná és São Paulo államok
                              
                              
                                 BOV
                              
                              
                                 A és H
                              
                              
                                 1
                              
                              
                                  
                              
                              
                                 2008. augusztus 1.
                              
                           
                                 BR-4
                              
                              
                                 Mato Grosso Do Sul állam egy része: a Porto Murtinho, Caracol, Bela Vista, Antônio João, Ponta Porã, Aral Moreira, Coronel Sapucaia, Paranhos, Sete Quedas, Japorã és Mundo Novo települések külső határaitól kezdődő 15 km-es terület, valamint a Corumbá és Ladário településeken belüli terület (a korábbi kiemelt felügyelet alá tartozó kijelölt terület).
                              
                              
                                 BOV
                              
                              
                                 A és H
                              
                              
                                 1
                              
                              
                                  
                              
                              
                                 2016. július 1.”
                              
                           
               
            (*)  A »RUW« esetében: Corrientes tartomány alábbi megyéinek kivételével: Berón de Astrada, Capital, Empedrado, General Paz, Itati, Mbucuruyá, San Cosme és San Luís del Palmar megyék.”